**Referat fra møde i Program- og koncertudvalget tirsdag den 6. juni 2023**

1. **Julekoncert på Nivaagaard 1. dec. og i Frihavnskirken 7. dec. 2023**

Vi blev enige om et endeligt program til Frihavnskirken:

[BKK 4033 - Vulpius/Prætorius - En rose så jeg skyde](https://bkk.dk/onewebmedia/MEDLEM%20%28ET%29/noder/BKK4033%20-%20Vulpius-Pr%C3%A6torius%20-%20En%20rose.pdf)

[BKK 6143 - Distler, H. - Es ist ein Ros entsprungen](https://bkk.dk/onewebmedia/MEDLEM%20%28ET%29/noder/BKK6143%20-%20Distler%20-%20Es%20ist%20ein%20Ros.pdf)

[BKK 2516 - Gjeilo, O. - A Spotless Rose](https://bkk.dk/onewebmedia/MEDLEM%20%28ET%29/noder/BKK2516%20-%20Gjeilo,%20O.%20-%20A%20spotless%20rose.pdf)

[BKK 7155 - Joubert, J. - There is no rose](https://bkk.dk/onewebmedia/MEDLEM%20%28ET%29/noder/BKK7155%20-%20Joubert,%20John%20-%20There%20is%20no%20rose.pdf)

[BKK 6138 – Blackwell (arr.) - Lo, how a rose](https://bkk.dk/onewebmedia/MEDLEM%20%28ET%29/noder/BKK6138%20-%20Blackwell%20%28arr.%29%20-%20Lo,%20how%20a%20Rose%20e%27er%20blooming.pdf) e’er blooming

BKK 4011 - Klug - Den yndigste rose er funden (Fællessalme m. klaver)

[BKK 4041 - Nielsen, Per Drud - Of a Rose (kor og klaver)](https://bkk.dk/onewebmedia/MEDLEM%20%28ET%29/noder/BKK4041%20-%20Nielsen,%20Per%20Drud%20-%20Of%20a%20Rose%20%28m.%20klav.%29.pdf)

[BKK 6043 - French Trad. carol - Noël Nouvelet (kor og klaver)](https://bkk.dk/onewebmedia/MEDLEM%20%28ET%29/noder/BKK6043%20-%20French%20Trad.%20carol%20-%20No%C3%ABl%20Nouvelet.pdf)

[BKK 6044 - Cornish Trad. carol - Sans day carol (kor og klaver)](https://bkk.dk/onewebmedia/MEDLEM%20%28ET%29/noder/BKK6044%20-%20Cornish%20Trad.%20carol%20-%20Sans%20day%20carol.pdf)

[BKK 3097 - Hartmann, J.P.E. - Blomstre som en rosengård](https://bkk.dk/onewebmedia/MEDLEM%20%28ET%29/noder/BKK3097%20-%20Hartmann%20%28arr.%20Holten%29%20-%20Blomstre%20som%20en%20roseng%C3%A5rd.pdf)

[BKK 4004c - Weyse, C.F.E. - Velkommen igen](https://bkk.dk/onewebmedia/MEDLEM%20%28ET%29/noder/BKK4004c%20-%20Weyse%20-%20Velkommen%20igen%20%28m.%20D%20+%20H%20vers%29.PDF)

[BKK 4015 - Øhrwall (arr.) - Dejlig er jorden](https://bkk.dk/onewebmedia/MEDLEM%20%28ET%29/noder/BKK4015%20-%20arr.%20%C3%96hrwall%20-%20Dejlig%20er%20jorden.pdf) (kor og klaver)

Hvad der skal med til Nivaagaard, beslutter vi senere.

Måske vælger vi simpelt hen de satser der har klaverakkompagnement, måske vælger vi de satser vi synes lyder bedst eller passer bedst tematisk.

Alle noderne ligger på hjemmesiden. Der ligger også øvefiler til Per Drud Nielsen.

Vi har brug for assistenter til disse koncerter. Jeg har skrevet til Toke, Thomas og Frederik, men jeg skriver igen efter sommerferien. De har ikke helt styr på deres julekoncerter endnu.

Hanne har måske fundet en bas, der kunne være interesseret i at gå ind i koret.

Der skal laves programfolder til begge koncertsteder i god tid.

1. **Gæstedirigenter**

Vi var blevet spurgt af bestyrelsen, om vi mente vi kunne undvære 4 øvegange i efteråret, med henblik på gæsteundervisere/dirigenter.

Vi mener ikke, at vi er i tidnød, nogle af satserne er jo kendt i forvejen, men vi mente 4

gange var i overkanten. En gang i september og en gang i oktober ville være passende. I november skal vi have ro til at øve - med pianist og forhåbentlig med assistenter.

Hanne skal selvfølgelig være med, når vi har gæsteundervisere.

1. **Hvor mange gange har vi brug for pianist?**

Foreløbig har vi aftalt med Frederik Malmqvist, at han kommer de sidste 4 gange i november og to gange i august, den 24. august og den 31. august.

Vi formoder, at vi gerne vil have ham til at komme et par gange i september og et par gange i oktober.

1. **Korweekend 7. – 8. oktober.**

Frederik Malmqvist kan desværre ikke deltage. Vi har foreslået bestyrelsen af prøve at hyre enten Annika Isgar eller Bo Isgar, som bor i Malmø. Og ellers må vi vist klare os selv.

1. **Hvad gør vi efter 1. januar?**

Vi har ikke truffet nogen aftaler med kirker e.l. i det nye år, eftersom vi ikke er et fuldt funktionsdygtigt kor.

Hvis vi får en ekstra bas med en god stemme, er der måske muligheder.

De fleste mente nok, at der ikke er nogen (lang) fremtid i at synge tre-stemmigt. Det er en meget kraftig begrænsning af repertoire-mulighederne, det er ikke spændende for herrestemmerne, og flere af os ville nok ret hurtigt vælge at forlade koret.

Hanne havde spændende og meget kreative planer om at reklamere for korsangens glæder ved at synge på gadehjørner, pladser o.l. fredag eftermiddag/lørdag formiddag i et særligt bygget telt – af hensyn til lyden. Ikke nødvendigvis hele koret, men forskellige grupper. Repertoire – et mix af komponisterne fra komponistkvarteret på Østerbro, Heise, Weyse, Grieg, Niels W. Gade, Hornemann etc. Vi skulle selvfølgelig også synge i Ballerup og måske i Tivoli. Snakke med folk bagefter og dele foldere ud.

De der var til korprøven 8. juni vil have hørt mere om det.

1. **Eventuelt**

Næste møde bliver hos Torben onsdag den 30. august kl. 11.